CELEX: 32007R0323
Language: hr
Date: 2007-03-26 00:00:00
Title: Uredba Vijeća (EZ) br. 323/2007 od 26. ožujka 2007. o izmjeni Priloga V. Uredbi (EZ) br. 850/2004 Europskog parlamenta i Vijeća o postojanim organskim onečišćujućim tvarima te o izmjeni Direktive 79/117/EEZ  Tekst značajan za EGP

15/Sv. 009
            
            
               HR
            
            
               Službeni list Europske unije
            
            
               129
            
         32007R0323
   
               L 085/3
            
            
               SLUŽBENI LIST EUROPSKE UNIJE
            
            
               26.03.2007.
            
         
      UREDBA VIJEĆA (EZ) br. 323/2007
   od 26. ožujka 2007.
   o izmjeni Priloga V. Uredbi (EZ) br. 850/2004 Europskog parlamenta i Vijeća o postojanim organskim onečišćujućim tvarima te o izmjeni Direktive 79/117/EEZ
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima i izmjeni Direktive 79/117/EEZ (1), a posebno njezin članak 7. stavak 6. i članak 14. stavak 3.,
   budući da:
   
               (1)
            
            
               Kako je navedeno u dijelu 1. Priloga V. Uredbi (EZ) br. 850/2004, u određenim slučajevima postupci utvrđeni u dijelu 2. tog Priloga također mogu zahtijevati postupke predobrade. Stoga dio 2. Priloga V. treba na odgovarajući način izmijeniti.
            
         
               (2)
            
            
               Mjere predviđene ovom Uredbom najprimjerenije su za osiguravanje visoke razine zaštite.
            
         
               (3)
            
            
               Mjere predviđene ovom Uredbom u skladu su s mišljenjem Odbora uspostavljenog člankom 18. Direktive Vijeća 75/442/EEZ od 15. srpnja 1975. o otpadu (2),
            
         DONIJELA JE OVU UREDBU:
   Članak 1.
   Prilog V. Uredbi (EZ) br. 850/2004 izmjenjuje se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. ožujka 2007.
      
         
            Za Komisiju
         
         Stavros DIMAS
         
         
            Član Komisije
         
      
   
   
      (1)  SL L 158, 30.4.2004., str. 7., kako je ispravljena u SL L 229, 29.6.2004., str. 5. Uredba kako je zadnje izmijenjena Uredbom Vijeća (EZ) br. 172/2007 (SL L 55, 23.2.2007., str. 1.).
   
      (2)  SL L 194, 25.7.1975., str. 39. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).
   PRILOG
   U dijelu 2. Priloga V. Uredbi (EZ) br. 850/2004, nakon prve rečenice dodaje se sljedeći stavak:
   
      „Postupci predobrade prije trajnog skladištenja u skladu s ovim dijelom ovog Priloga mogu se provesti pod uvjetom da tvari navedene u Prilogu IV., izolirane iz otpada tijekom predobrade, kasnije budu odložene u skladu s dijelom 1. ovog Priloga. Osim toga, postupci prepakiranja i privremenog skladištenja mogu se provoditi prije takve predobrade ili prije trajnog skladištenja u skladu s ovim dijelom ovog Priloga.”